[{"text_idx": "#000009", "text": "Datganiad ar Gaethwasiaeth a Masnachu Pobl"}, {"text_idx": "#000014", "text": "Ysgolion Gogledd Cymru\u2019n buddsoddi mewn cystadleuaeth sgiliau busnes a chyllidol"}, {"text_idx": "#000016", "text": "Cymerodd 140 o fyfyrwyr o 13 o ysgolion ran yn y fenter a gynhaliwyd ddydd iau, 27 Mehefin ym Mhrifysgol Bangor. Trefnwyd y digwyddiad gan Ysgol Busnes Bangor."}, {"text_idx": "#000017", "text": "Rhannwyd y myfyrwyr Blwyddyn 12 yn dimau bach, a'r her oedd defnyddio eu sgiliau i reoli portffolio o gyfranddaliadau ac arian tramor. Penderfynwyd ar eu buddsoddiadau trwy ddehongli a dadansoddi gwybodaeth o'r marchnadoedd arian. Cynhaliwyd sesiwn ddwy awr o ffug fasnachu byw a'r ti\u0302m gyda'r portffolio uchaf ei werth ar ddiwedd y sesiwn oedd yn fuddugol."}, {"text_idx": "#000020", "text": "Meddai Meinir Llwyd o Ysgol Busnes Bangor: \u201cCredwn ei bod yn hollbwysig ein bod yn canolbwyntio ar ddatblygu cymwysterau a sgiliau ein pobl ifanc, er mwyn sicrhau bod y sylfaen sgiliau priodol yn ei lle i fanteisio ar gyfleoedd am swyddi'n awr ac yn y dyfodol. Mae mentrau megis Her y Farchnad Stoc yn rhoi cyfle i ni gyflwyno\u2019r brifysgol i bobl ifanc ac ar y pryd pryd helpu'r genhedlaeth nesaf o arweinwyr busnes i ystyried cymhwyster gwerthfawr ym maes cyllid, bancio neu gyfrifeg.\""}, {"text_idx": "#000021", "text": "Dyddiad cyhoeddi: 9 Gorffennaf 2013"}]